**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**Z á k o n**

z ... 2023

**ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z., zákona č. 454/2007 Z. z., zákona č. 287/2009 Z. z., zákona č. 117/2010 Z. z., zákona č. 145/2010 Z. z., zákona č. 258/2011 Z. z., zákona č. 408/2011 Z. z., zákona č. 345/2012 Z. z., zákona č. 448/2012 Z. z., zákona č. 39/2013 Z. z., zákona č. 180/2013 Z. z., zákona č. 314/2014 Z. z., zákona č. 128/2015 Z. z., zákona č. 125/2016 Z. z., zákona č. 312/2016 Z. z., zákona č. 142/2017 Z. z., zákona č. 177/2018 Z. z., zákona č. 460/2019 Z. z., zákona č. 74/2020 Z. z., zákona č. 198/2020 Z. z., zákona č. 363/2021 Z. z., zákona č. 372/2021 Z. z., zákona č. 172/2022 Z. z. a zákona č. 69/2023 Z. z. sa mení a dopĺňa takto:

1. V § 30 odsek 3 znie:

„(3) Príslušný orgán určí rozsah hodnotenia navrhovanej činnosti alebo jej zmeny najneskôr do tridsať dní od doručenia dokumentov uvedených v §30 ods. 1 a bezodkladne ho zverejní prostredníctvom webového sídla ministerstva a zašle rezortnému orgánu, povoľujúcemu orgánu, dotknutému orgánu, dotknutej obci a dotknutej verejnosti. Príslušný orgán bezodkladne po určení zašle rozsah hodnotenia navrhovanej činnosti alebo jej zmeny navrhovateľovi spolu so stanoviskom, ktoré bolo podkladom k vydaniu rozsahu hodnotenia.“.

1. V § 30 sa vkladá odsek 9, ktorý znie:

„(9) Príslušný orgán vyhodnotí pripomienky k rozsahu hodnotenia najneskôr do tridsať dní od uplynutia lehoty stanovenej v ods. 8 a bezodkladne doručí vyhodnotenie navrhovateľovi.“.

1. V § 36 odseku 2 sa vypúšťa druhá veta a za slová „podľa § 35 ods. 1 až 3“ sa vkladajú slová „a písomne oznámi túto skutočnosť spracovateľovi odborného posudku a navrhovateľovi“.
2. V prílohe č. 8 v tabuľke 1. Ťažobný priemysel sa v položke č. 16 vypúšťajú slová „- vrty na využívanie geotermálnej energie a geotermálnych vôd“ a vkladá sa nová položka č. 18, ktorá znie:

|  |  |  |  |
| --- | --- | --- | --- |
| 18. | Vrty na využívanie geotermálnej energie a geotermálnych vôd |  | bez limitu |

1. V prílohe č. 8 v tabuľke 2. Energetický priemysel položke č. 3 Zariadenia na využívanie vetra na výrobu energie (veterné elektrárne) v časti A (povinné hodnotenie) sa slová „bez limitu“ nahrádzajú slovami „od 50 MW“ a v časti B (zisťovacie konanie) sa vkladajú slová „od 1 MW do 50 MW“.
2. V prílohe č. 8 v tabuľke 2. Energetický priemysel položke č. 12 Geotermálne elektrárne a výhrevne v časti A (povinné hodnotenie) sa slová „od 50 MW“ nahrádzajú slovami „od 300 MW“ a v časti B (zisťovacie konanie) sa slová „od 5 MW do 50 MW“ nahrádzajú slovami „od 50 MW do 300 MW“.
3. V prílohe č. 8 v tabuľke 2. Energetický priemysel sa vkladá nová položka č. 19, ktorá znie:

|  |  |  |  |
| --- | --- | --- | --- |
| 19. | Zariadenia na výrobu elektriny zo slnka | od 50 MW | od 20 MW do 50 MW |

**Čl. II**

Tento zákon nadobúda účinnosť 1. augusta 2023.